Datasets:

gngpostalsrvc

/

Tanakh

like 0

יִמְאָסֵם אֱלֹהַי כִּי לֹא שָׁמְעוּ לוֺ וְיִהְיוּ נֹדְדִים בַּגּוֺיִם

וְלֹא־דָרַשׁ בַּיהוָה וַיְמִיתֵהוּ וַיַּסֵּב אֶת־הַמְּלוּכָה לְדָוִיד בֶּן־יִשָׁי

וּבְנֵי יוֺנָתָן פֶּלֶת וְזָזָא אֵלֶּה הָיוּ בְּנֵי יְרַחְמְאֵל

וַיַּעַשׂ לָהֶם יְהוֺשֻׁעַ שָׁלוֺם וַיִּכְרֹת לָהֶם בְּרִית לְחַיּוֺתָם וַיִּשָּׁבְעוּ לָהֶם נְשִׂיאֵי הָעֵדָה

כֹּנֵס כַּנֵּד מֵי הַיָּם נֹתֵן בְּאֹצָרוֺת תְּהוֺמוֺת

כִּי לֹא־תַעֲזֹב נַפְשִׁי לִשְׁאוֺל לֹא־תִתֵּן חֲסִידְךָ לִרְאוֺת שַׁחַת

וַיֹּרוּ הַיֹּרִים לַמֶּלֶךְ יֹאשִׁיָּהוּ וַיֹּאמֶר הַמֶּלֶךְ לַעֲבָדָיו הַעֲבִירוּנִי כִּי הָחֳלֵיתִי מְאֹד

מִזְמוֺר לְאָסָף אֵל אֱלֹהִים יְהוָה דִּבֶּר וַיִּקְרָא־אָרֶץ מִמִּזְרַח־שֶׁמֶשׁ עַד־מְבֹאוֺ

וַיְהִי בְמָלְכוֺ כְּשִׁבְתּוֺ עַל־כִּסְאוֺ הִכָּה אֶת־כָּל־בֵּית בַּעְשָׁא לֹא־הִשְׁאִיר לוֺ מַשְׁתִּין בְּקִיר וְגֹאֲלָיו וְרֵעֵהוּ

וְצִפִּיתָ אֹתוֺ זָהָב טָהוֺר אֶת־גַּגּוֺ וְאֶת־קִירֹתָיו סָבִיב וְאֶת־קַרְנֹתָיו וְעָשִׂיתָ לּוֺ זֵר זָהָב סָבִיב

מֵאִתְּךָ תְהִלָּתִי בְּקָהָל רָב נְדָרַי אֲשַׁלֵּם נֶגֶד יְרֵאָיו

הַקְשִׁיבוּ אֵלַי עַמִּי וּלְאוּמִּי אֵלַי הַאֲזִינוּ כִּי תוֺרָה מֵאִתִּי תֵצֵא וּמִשְׁפָּטִי לְאוֺר עַמִּים אַרְגִּיעַ

וְגַם אֶת־הַמִּזְבֵּחַ אֲשֶׁר בְּבֵית־אֵל הַבָּמָה אֲשֶׁר עָשָׂה יָרָבְעָם בֶּן־נְבָט אֲשֶׁר הֶחֱטִיא אֶת־יִשְׂרָאֵל גַּם אֶת־הַמִּזְבֵּחַ הַהוּא וְאֶת־הַבָּמָה נָתָץ וַיִּשְׂרֹף אֶת־הַבָּמָה הֵדַק לְעָפָר וְשָׂרַף אֲשֵׁרָה

לְדָוִד מִזְמוֺר נְאֻם יְהוָה לַאדֹנִי שֵׁב לִימִינִי עַד־אָשִׁית אֹיְבֶיךָ הֲדֹם לְרַגְלֶיךָ

וַיִּזְעֲקוּ בְנֵי־יִשְׂרָאֵל אֶל־יְהוָה וַיָּקֶם יְהוָה מוֺשִׁיעַ לִבְנֵי יִשְׂרָאֵל וַיּוֺשִׁיעֵם אֵת עָתְנִיאֵל בֶּן־קְנַז אֲחִי כָלֵב הַקָּטֹן מִמֶּנּוּ

וְשָׂרַי אֵשֶׁת אַבְרָם לֹא יָלְדָה לוֺ וְלָהּ שִׁפְחָה מִצְרִית וּשְׁמָהּ הָגָר

בַּעֲלָה וְעִיִּים וָעָצֶם

וְהַמְשֹׁרְרִים הֵימָן אָסָף וְאֵיתָן בִּמְצִלְתַּיִם נְחֹשֶׁת לְהַשְׁמִיעַ

לְפָנָיו רָגְזָה אֶרֶץ רָעֲשׁוּ שָׁמָיִם שֶׁמֶשׁ וְיָרֵחַ קָדָרוּ וְכוֺכָבִים אָסְפוּ נָגְהָם

וַתִּשְׁלַם כָּל־הַמְּלָאכָה אֲשֶׁר עָשָׂה הַמֶּלֶךְ שְׁלֹמֹה בֵּית יְהוָה וַיָּבֵא שְׁלֹמֹה אֶת־קָדְשֵׁי דָּוִד אָבִיו אֶת־הַכֶּסֶף וְאֶת־הַזָּהָב וְאֶת־הַכֵּלִים נָתַן בְּאֹצְרוֺת בֵּית יְהוָה

וַיִּשְׁכַּב בַּעְשָׁא עִם־אֲבֹתָיו וַיִּקָּבֵר בְּתִרְצָה וַיִּמְלֹךְ אֵלָה בְנוֺ תַּחְתָּיו

וְנָתַתָּה אֶת־הַפָּרֹכֶת תַּחַת הַקְּרָסִים וְהֵבֵאתָ שָׁמָּה מִבֵּית לַפָּרֹכֶת אֵת אֲרוֺן הָעֵדוּת וְהִבְדִּילָה הַפָּרֹכֶת לָכֶם בֵּין הַקֹּדֶשׁ וּבֵין קֹדֶשׁ הַקֳּדָשִׁים

יְהוָה אֱלֹהֶיךָ הוּא עֹבֵר לְפָנֶיךָ הוּא־יַשְׁמִיד אֶת־הַגּוֺיִם הָאֵלֶּה מִלְּפָנֶיךָ וִירִשְׁתָּם יְהוֺשֻׁעַ הוּא עֹבֵר לְפָנֶיךָ כַּאֲשֶׁר דִּבֶּר יְהוָה

הַשִּׁשִּׁי בֻקִּיָּהוּ בָּנָיו וְאֶחָיו שְׁנֵים עָשָׂר

שִׁמְעוּ־נָא זֹאת עַם סָכָל וְאֵין לֵב עֵינַיִם לָהֶם וְלֹא יִרְאוּ אָזְנַיִם לָהֶם וְלֹא יִשְׁמָעוּ

לָדַעַת חָכְמָה וּמוּסָר לְהָבִין אִמְרֵי בִינָה

נוֺדָע בַּשְּׁעָרִים בַּעְלָהּ בְּשִׁבְתּוֺ עִם־זִקְנֵי־אָרֶץ

הוֺי הַמַּעֲמִיקִים מֵיהוָה לַסְתִּר עֵצָה וְהָיָה בְמַחְשָׁךְ מַעֲשֵׂיהֶם וַיֹּאמְרוּ מִי רֹאֵנוּ וּמִי יוֺדְעֵנוּ

אֲנִי פִּי־מֶלֶךְ שְׁמוֺר וְעַל דִּבְרַת שְׁבוּעַת אֱלֹהִים

וְשַׂמְתִּי אֶת־הַצֹּלֵעָה לִשְׁאֵרִית וְהַנַּהֲלָאָה לְגוֺי עָצוּם וּמָלַךְ יְהוָה עֲלֵיהֶם בְּהַר צִיּוֺן מֵעַתָּה וְעַד־עוֺלָם

לָכֵן כֹּה־אָמַר יְהוָה אֱלֹהֵי יִשְׂרָאֵל עַל־הָרֹעִים הָרֹעִים אֶת־עַמִּי אַתֶּם הֲפִצֹתֶם אֶת־צֹאנִי וַתַּדִּחוּם וְלֹא פְקַדְתֶּם אֹתָם הִנְנִי פֹקֵד עֲלֵיכֶם אֶת־רֹעַ מַעַלְלֵיכֶם נְאֻם־יְהוָה

וְשִׁלַּחְתִּי אֵשׁ בְּחוֺמַת צֹר וְאָכְלָה אַרְמְנֹתֶיהָ

אֵין אֶסְתֵּר מַגֶּדֶת מוֺלַדְתָּהּ וְאֶת־עַמָּהּ כַּאֲשֶׁר צִוָּה עָלֶיהָ מָרְדֳּכָי וְאֶת־מַאֲמַר מָרְדֳּכַי אֶסְתֵּר עֹשָׂה כַּאֲשֶׁר הָיְתָה בְאָמְנָה אִתּוֺ

וְיִירְאוּ גוֺיִם אֶת־שֵׁם יְהוָה וְכָל־מַלְכֵי הָאָרֶץ אֶת־כְּבוֺדֶךָ

כִּי־תָבֹא אֶל־הָאָרֶץ אֲשֶׁר יְהוָה אֱלֹהֶיךָ נֹתֵן לָךְ וִירִשְׁתָּהּ וְיָשַׁבְתָּה בָּהּ וְאָמַרְתָּ אָשִׂימָה עָלַי מֶלֶךְ כְּכָל־הַגּוֺיִם אֲשֶׁר סְבִיבֹתָי

לְמַטֵּה זְבוּלֻן גַּדִּיאֵל בֶּן־סוֺדִי

וְהָיָה בַּיּוֺם הַהוּא יִדַּל כְּבוֺד יַעֲקֹב וּמִשְׁמַן בְּשָׂרוֺ יֵרָזֶה

וַיֹּאמֶר אַחְאָב בְּמִי וַיֹּאמֶר כֹּה־אָמַר יְהוָה בְּנַעֲרֵי שָׂרֵי הַמְּדִינוֺת וַיֹּאמֶר מִי־יֶאְסֹר הַמִּלְחָמָה וַיֹּאמֶר אָתָּה

הַדָּבָר אֲשֶׁר־הָיָה אֶל־יִרְמְיָהוּ מֵאֵת יְהוָה בִּשְׁלֹחַ אֵלָיו הַמֶּלֶךְ צִדְקִיָּהוּ אֶת־פַּשְׁחוּר בֶּן־מַלְכִּיָּה וְאֶת־צְפַנְיָה בֶן־מַעֲשֵׂיָה הַכֹּהֵן לֵאמֹר

אַנְשֵׁי נְבוֺ אַחֵר חֲמִשִּׁים וּשְׁנָיִם

עַל־כֵּן תָּפוּג תּוֺרָה וְלֹא־יֵצֵא לָנֶצַח מִשְׁפָּט כִּי רָשָׁע מַכְתִּיר אֶת־הַצַּדִּיק עַל־כֵּן יֵצֵא מִשְׁפָּט מְעֻקָּל

שִׁבְעַת יָמִים תֹּאכַל מַצֹּת וּבַיּוֺם הַשְּׁבִיעִי חַג לַיהוָה

בְּטֶרֶם יָבִינוּ סִּירֹתֵיכֶם אָטָד כְּמוֺ־חַי כְּמוֺ־חָרוֺן יִשְׂעָרֶנּוּ

לַפִּיד בּוּז לְעַשְׁתּוּת שַׁאֲנָן נָכוֺן לְמוֺעֲדֵי רָגֶל

לְאָדָם מַעַרְכֵי־לֵב וּמֵיְהוָה מַעֲנֵה לָשׁוֺן

בְּשַׂר גִּבּוֺרִים תֹּאכֵלוּ וְדַם־נְשִׂיאֵי הָאָרֶץ תִּשְׁתּוּ אֵילִים כָּרִים וְעַתּוּדִים פָּרִים מְרִיאֵי בָשָׁן כֻּלָּם

וְאַתָּה בֶן־אָדָם עֲשֵׂה לְךָ כְּלֵי גוֺלָה וּגְלֵה יוֺמָם לְעֵינֵיהֶם וְגָלִיתָ מִמְּקוֺמְךָ אֶל־מָקוֺם אַחֵר לְעֵינֵיהֶם אוּלַי יִרְאוּ כִּי בֵּית מְרִי הֵמָּה

קוֺל מִלְחָמָה בָּאָרֶץ וְשֶׁבֶר גָּדוֺל

וְהִרְבֵּיתִי אֶת־זַרְעֲךָ כְּכוֺכְבֵי הַשָּׁמַיִם וְנָתַתִּי לְזַרְעֲךָ אֵת כָּל־הָאֲרָצֹת הָאֵל וְהִתְבָּרֲכוּ בְזַרְעֲךָ כֹּל גּוֺיֵי הָאָרֶץ

בֶּן־אֶלְקָנָה בֶּן־יוֺאֵל בֶּן־עֲזַרְיָה בֶּן־צְפַנְיָה

וְהוֺצִיא אֶת־כָּל־הַפָּר אֶל־מִחוּץ לַמַּחֲנֶה אֶל־מָקוֺם טָהוֺר אֶל־שֶׁפֶךְ הַדֶּשֶׁן וְשָׂרַף אֹתוֺ עַל־עֵצִים בָּאֵשׁ עַל־שֶׁפֶךְ הַדֶּשֶׁן יִשָּׂרֵף